OKRESNÁ PROKURATÚRA ŽILINA 
Moyzesova 20, 011 56 Žilina 1	

Číslo: 4 Pv 238/15/5511	Žilina  09.03.2016
EEČ: 2-43-66-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
a
poškodenými:  
1.	XXXXX 
dátum narodenia: XXXXX 
trvalé bydlisko: XXXXX 2611/6 XXXXX, Slovensko 
2.	XXXXX 
dátum narodenia: XXXXX 
trvalé bydlisko: XXXXX 200/2 XXXXX, Slovensko 
3.	XXXXX 
sídlo: XXXXX, XXXXX XXXXX, Slovensko
v zastúpení: XXXXX 
Obsahom zmieru je:
 
Peňažná suma určená na všeobecne prospešné účely: 75,-- € 
Konkrétny adresát peňažnej sumy určenej na všeobecne prospešné účely: Nadácia Lúč v Žiline, ulica J. Kráľa č. 07, Žilina, IČO: 379 105 91.
 
Suma odovzdaná štátu na peňažnú pomoc obetiam trestnej činnosti: 75,-- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ Čadca pod spisovou značkou ORP-75/DI-CA-2015.

na tom skutkovom základe, že: 
     dňa  04.11. 2015  v čase o 08.40 h viedol osobné motorové vozidlo zn. Škoda Octavia, evidenčné číslo  XXXXX ktorého majiteľom je spoločnosť SEVAK - Severoslovenské vodárne a kanalizácie a.s., XXXXX XXXXX, XXXXX, po ceste I/11 v km 434,80 v katastri obce Radoľa, okr. Kysucké Nové Mesto v smere od Čadce do Žiliny,  pričom pri prejazde priameho úseku cesty, v dôsledku  mikrospánku prešiel s vozidlom do protismerného jazdného pruhu, kde sa zrazil  s oproti idúcim motorovým vozidlom zn. Fiat Panda, evidenčné číslo XXXXX, ktoré riadil XXXXX a ktorému z nedbanlivosti spôsobil pomliaždenie hrudníka, krku a panvovej časti, ktoré zranenia si vyžiadali práceneschopnosť 10 dní, jeho spolujazdkyni XXXXX spôsobil z nedbanlivosti otras mozgu ľahkého stupňa, podvrtnutie krčnej chrbtice, pomliaždenie hrudníka, ľavého lakťa, ľavého kolena a ľavého členka, ktoré zranenia si vyžiadali práceneschopnosť v trvaní najmenej tri týždne, 
      pričom vodič XXXXX svojim konaním porušil ustanovenie § 4 ods. 2 písm. e) zákona č. 8/2009 Z. z. o cestnej premávke,    
 
Odôvodnenie:
 Poverený príslušník PZ,  ODI  Čadca,  uznesením pod sp. zn. ORP-75/DI-CA-2015 dňa 04.11.2015 vzniesol obvinenie XXXXX  pre prečin ublíženia na zdraví podľa § 158  Trestného zákona.

V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škoda poškodeným bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvineným a poškodenými je zrejmá z dohody uzatvorenej dňa 08. 03. 2016 na Okresnom súdu  v Žiline.

Pred samotným rozhodnutím o schválení zmieru bola obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodenými dobrovoľne.

Výšku peňažnej sumy určenej na verejnoprospešné účely som stanovil na 150,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %   Nadácii Lúč v Žiline, ulica J. Kráľa č. 07, Žilina, IČO: 379 105 91, vedený v Tatra banke a.s., XXXXX

 Pričom  suma 150,-€ bola dňa  08. 03. 2016 poukázaná na účet Krajskej prokuratúry v Žiline č. XXXXX, vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinený doposiaľ nebol súdom odsúdený  a ani nebol postihnutý za priestupky.

Na základe uvedeného som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

Mgr. Marek Sinčák 
prokurátor